b'\n_START_ARTICLE_\nRaj Patel\n_START_SECTION_\n\xc5\xbdivljenje in delo\n_START_PARAGRAPH_\nRaj si je pridobil izobrazbo iz filozofije, politologije in ekonomije na Univerzi v Oxfordu, magistriral iz ekonomije na London School of Economics in pridobil doktorat iz razvojne sociologije na Cornell University leta 2002. Kot u\xc4\x8denjak je obiskoval Univerzo Yale in Univerzo v Kaliforniji, Berkeley. Kot del akademskega izobra\xc5\xbeevanja je delal v Svetovni banki, Svetovni trgovinski organizaciji in Zdru\xc5\xbeenih narodih. Kasneje je postal javni kritik teh organizacij in bil tudi napaden s solzivcem med protesti proti nekdanjim delodajalcem na vseh \xc5\xa1tirih celinah._NEWLINE__NEWLINE_Trenutno kot u\xc4\x8denjak obiskuje center za afri\xc5\xa1ke \xc5\xa1tudije na Kalifornijski univerzi v Berkeley-u, je \xc4\x8dastni raziskovalni \xc4\x8dlan School Development Studies na univerzi KwaZulu-Natal v Ju\xc5\xbeni Afriki in je \xc4\x8dlan in\xc5\xa1tituta za prehrano in razvojno politiko (Institute for Food and Development Policy) bolj znanega kot Food First. Pred komitejem za finance v ZDA (House Financial Services Committee) je dokazoval vzroke za globalno prehransko krizo. Je svetovalec posebnega poro\xc4\x8devalca Zdru\xc5\xbeenih narodov za podro\xc4\x8dje pravice do hrane (Right to Food). Napisal je vrsto razli\xc4\x8dnih kriti\xc4\x8dnih pogledov glede pravilnikov in raziskovalnih metod Svetovne banke._NEWLINE__NEWLINE_Leta 2009 se je pridru\xc5\xbeil svetovalnemu organu Cenimo obrok (Value the Meal) pri neprofitni organizaciji Odgovornost mednarodnih korporacij (Corporate Accountability International). Preko svojega dela je povezan z gibanji Via Campesina in Abahlali baseMjondolo._NEWLINE__NEWLINE_Poleg \xc5\xa1tevilnih znanstvenih publikacij Patel redno pi\xc5\xa1e za The Guardian in je prispeval tudi za LA Times, NYTimes.com, The San Francisco Chronicle, The Mail on Sunday in za The Observer._NEWLINE__NEWLINE_Raj je januarja 2010 pridobil dr\xc5\xbeavljanstvo ZDA.'